ખૂબ ઝડપથી વિકસતા સુરત શહેરમાં તાપીનદીને પાર કરવા માટે એકમાત્ર નહેરૂબ્રિજ હતો. વર્ષ 1991માં અડાજણ-રાંદેર અને અઠવાગેટને જોડતો સરદારબ્રિજ તૈયાર થઈ ગયો હતો. ત્યારે શહેરમાં મહાનગર પાલિકામાં કોંગ્રેસના બળવાખોર કોર્પોરેટરની મદદથી ભાજપ સત્તાસ્થાને હતો. એટલે, આ બ્રિજના લોકાર્પણ માટે ભાજપ શાસકોએ ભાજપના વરિષ્ઠ નેતા અને સાંસદ અટલ બિહારી વાજપેયીને તેડાવ્યા હતાં. તેમણે તા.22.07.1991ના દિવસે સરદાર બ્રિજનું લોકાર્પણ કર્યું હતું. આ બ્રિજ ખુલ્લો મૂકવાની સાથે તાપીનદી પાર કરવા માટેની શહેરની મોટી સમસ્યા હળવી થઈ હતી.